Նշենք, որ Ադրբեջանում նմանատիպ քննարկումների պատճառ հանդիսացել է Եվրոպայի խորհրդի գլխավոր քարտուղար Թյորբորն Յագլանդի հայտարարությունը, ըստ որի՝ Ադրբեջանը կարող է հեռացվել կառույցից, քանի որ Բաքուն հրաժարվում է ազատ արձակել քաղբանտարկյալներին՝ չնայած Մարդու իրավունքների Եվրոպական դատարանի որոշումներին: Խոսքը, մասնավորապես, քաղաքացիական ակտիվիստ, «Հանրապետական այլընտրանք» շարժման առաջնորդ Իլգար Մամեդովի գործի մասին է, ով ազատազրկվել է իշխանություններին քննադատելու համար: Յագլանդը կոչ է արել կիրառել մարդու իրավունքների Եվրոպական կոնվենցիայի 46.4 հոդվածը, որն արդյունքում կարող է հանգեցնել Եվրոպայի Խորհրդից Ադրբեջանի հեռացմանը, գրում է Eadaily-ն: